ዝብል ክሕተት ኣለዎ፡ ናብ ወረዳን ጣብያን ኣይኮነን ዝግደፍ፤ መፅናዕቲ ክካየድ ኣለዎ፡ ናብቲ ዝካየድ ምርመራ ክካተትን ክፍተሽን ኣለዎ፤ ኩሉ ክፍተሽ ይግባእ" ድማ ኢሎም ኣብቲ ዝሃብዎ መግለፂ። ኣብ ክልል ኣምሓራ ዘሎ ሕቶ ቅማንት ከም ኣብነት ብምልዓል፡ "ናይ ካልኦት 'ውን ኣሎ ብሰነድ ተደጊፉ ላዕለዋይ ኣመራርሓ'ውን ክሕተት ከምዘለዎ ተዘትዩሉ እዩ" ክብሉ ኣዘኻኺሮም "ሕጊ ክኽበር እንተኾይኑ ንኹሉ ክኸውን ኣለዎ፡ ፈፈሊኻ ክኸውን የብሉን፡ ብዝደለይዎ ይጀምርዎ ግን ኣብ ኩሉ ምፍታሽ የድሊ" ኢሎም። "በደል ክንሽከም ኣይንኽእልን..." "ኣብ ትግራይ ሕቡእ ቤት ማስርቲ ኣሎ'ውን ተባሂሉ'ዩ፡ እዚ ግን ንኽፍተሽን ክፃረይን ድልውነትና ገሊፀ እየ፡ እንተልዩ ይመርመር ዝቕፃዕ ይቕፃዕ" ብምባል፡ እዚ ግን ዘየለ መረዳእታ ፈጢርካ ሰብ ንምድንጋፅ ዝተፈጠረ ከም ዝኾነ ተዛሪቦም። ኣብ ዕደጋ ዝጠፍአ ሃፍቲ እንተሃልዩ ብምፅራይ ጥራሕ ከም ዝፍለጥ ብምሕባር፡ "ኣየናይ'ዩ ጠፊኡ?
